CELEX: 32010R0385
Language: sl
Date: 2010-05-05 00:00:00
Title: Uredba Komisije (EU) št. 385/2010 z dne 5. maja 2010 o popravku Uredbe (ES) št. 1831/96 o odpiranju in upravljanju tarifnih kvot Skupnosti, ki jih od leta 1996 določa GATT za nekatero sadje in zelenjavo ter predelano sadje in zelenjavo

6.5.2010   
            
            
               SL
            
            
               Uradni list Evropske unije
            
            
               L 113/11
            
         UREDBA KOMISIJE (EU) št. 385/2010
   z dne 5. maja 2010
   o popravku Uredbe (ES) št. 1831/96 o odpiranju in upravljanju tarifnih kvot Skupnosti, ki jih od leta 1996 določa GATT za nekatero sadje in zelenjavo ter predelano sadje in zelenjavo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 148 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1831/96 (2) je odprla tarifne kvote za nekatero sadje in zelenjavo ter predelano sadje in zelenjavo iz njenih prilog ter določa upravljanje navedenih tarifnih kvot.
            
         
               (2)
            
            
               Od sprejetja Uredbe (ES) št. 1831/96 so se številne oznake KN iz prvotnih prilog I, II in III k navedeni uredbi spremenile. Navedene priloge so bile zato z Uredbo Komisije (ES) št. 973/2006 (3) nadomeščene.
            
         
               (3)
            
            
               Ugotovljeno je bilo, da v Prilogi I k Uredbi (ES) št. 1831/96, kakor je bila spremenjena z Uredbo (ES) št. 973/2006, manjka oznaka KN 2009 80 34 in bi jo bilo treba dodati.
            
         
               (4)
            
            
               Prilogo I k Uredbi (ES) št. 1831/96, kakor je bila spremenjena z Uredbo (ES) št. 973/2006, bi bilo zato treba ustrezno spremeniti.
            
         
               (5)
            
            
               Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V Prilogi I k Uredbi (ES) št. 1831/96 se v stolpcu „Tarifna oznaka KN Podštevilka Taric“ pod zaporedno številko 09.0093 doda oznaka KN „2009 80 34“.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 3. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. maja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 243, 24.9.1996, str. 5.
   
      (3)  UL L 176, 30.6.2006, str. 63.